Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 2 Pv 15/12/1105	Bratislava V, 13.1.2014
EEČ : 2-12-24-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX V zo dňa XXXXX spisová značka 2 Pv 15/12/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX  v čase asi o XXXXX hod. v Bratislave na XXXXX ulici bol ako spolujazdec kontrolovaný hliadkou PMJ KR PZ XXXXX, pričom na otázku, či má u seba veci pochádzajúce z trestnej činnosti alebo súvisiace s trestnou činnosťou dobrovoľne vydal kovovú fajku s igelitový sáčik s rýchlouzáverom obsahujúci  zelenú sušenú rastlinu, o ktorej uviedol, že sa jedná o marihuanu a má ju pre vlastnú potrebu. Následným znaleckým skúmaním KEU PZ XXXXX bolo zistené, že sa v igelitovom sáčiku nachádzala rastlina rodu Cannabis-konope o hmotnosti 88 mg s obsahom účinnej látky tetrahydrokanabinolu viac ako 10 mg, ktoré zodpovedá minimálne jednej obvyklej jednorazovej dávke drogy.
Rastliny rodu Cannabis - konope sú v zmysle zákona č. 139/1998 Z. z. o omamných látkach, psychotropných látkach a prípravkoch zaradené do I. skupiny omamných látok.

Uznesením prokurátora Okresnej prokuratúry Bratislava V zo dňa XXXXX spisová značka 2 Pv 15/12/1105, bola určená obvinenému skúšobná doba v trvaní 18 mesiacov.
Odôvodnenie:
Poverený príslušník PZ obvodného oddelenia Petržalka juh, Okresného riaditeľstva PZ v Bratislave V uznesením zo dňa XXXXX v zmysle § 206 ods. 1 Tr. por. vzniesol obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona v znení neskorších noviel skutkovom základe uvedenom v predmetnom uznesení o vznesení obvinenia.

Uznesením prokurátora Okresnej prokuratúry pre Bratislavu V sp. zn. 2Pv 15/12 dňa XXXXX bolo trestné stíhanie vedené proti obv. XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1  Trestného zákona v znení neskorších noviel v zmysle § 216 ods. 1 Trestného poriadku podmienečne zastavené a v zmysle § 216 ods. 2 Trestného poriadku bola obvinenému určená skúšobná doba v trvaní 1 XXXXX mesiacov. 

Uznesenie o podmienečnom zastavení trestného stíhania nadobudlo právoplatnosť dňa .09.06.2012.

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Obvinený v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená, teda od 09.06.0212 do 09.12.2013, viedol riadny život. Celkovo bol prejednávaný pre priestupok 6x na úseku dopravy, kde nešlo o hrubé porušenie predpisov na tomto úseku, ale o bežné priestupky v rámci vedenia motorového vozidla, pričom v dvoch prípadoch bol priestupok riešený vzhľadom na jho závažnosť len napomenutím.. Obvinený XXXXX počas plynutia skúšobnej doby nespáchal žiaden úmyselný trestný čin, a keďže obvinený splnil všetky predpoklady uvedené v ustanovení § 217 ods. 1 Tr. poriadku, rozhodol som tak, ako je uvedené vo výrokovej časti tohto  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Emil Poprac
prokurátor